Grb Livna

Grb Livna je heraldički simbol novijeg doba, i kao takav postoji tek od sredine 1990-ih godina. Do tada grad Livno nije posjedovao niti službeni grb, niti službenu zastavu. Grb se sastoji od dva dominantna simbola, gdje je u sredini obelisk kralju Tomislavu, spomenik kog su prvom hrvatskom kralju 1925. godine, na hiljadugodišnjicu krunisanja, podigli njegovi sunarodnjaci sela i grada Livna. Na gornjem lijevom rubu nalazi se simboličan znak Troglava svijetlo smeđe boje, najvišeg vrha Dinare. Svjetloplava dvotrećinska ploha u gornjem dijelu grba simbolizira plavetnilo livanjskog neba i jedinstven grad svjetlosti, dok zelena podloga u donjem dijelu grba prikazuje Livanjsko polje, prošarano trima valovitim crtama, koje označavaju tri rijeke livanjskog kraja: Bistricu, Sturbu i Žabljak. Gornji rub livanjskog grba je ravan, bez dodatnih valovitih ili trokutastih formacija, dok se njegov donji dio izdužuje u jakoj ovalnoj formi. Grb se nalazi i na službenoj zastavi Livna, koja je crvene boje, preko koje su po sredini, u obliku križa položene dvije bijele trake poprijeko, dok se sam grb nalazi u njenoj sredini, na mjestu spajanja dviju traka.

Livno
Kategorija:Livno